CELEX: C2005/205/58
Language: sl
Date: 2005-08-20 00:00:00
Title: Zadeva T-236/05: Tožba Willema Alderschoffa proti Komisiji Evropskih skupnosti, vložena dne 17. junija 2005

20.8.2005   
            
            
               SL
            
            
               Uradni list Evropske unije
            
            
               C 205/32
            
         Tožba Willema Alderschoffa proti Komisiji Evropskih skupnosti, vložena dne 17. junija 2005
   (Zadeva T-236/05)
   (2005/C 205/58)
   Jezik postopka: francoščina
   Willem Alderschoff, stanujoč v Bruslju, ki ga zastopajo Sébastien Orlandi, Xavier Martin, Albert Coolen, Jean Noël Louis in Etienne Marchal, avocats, z naslovi za vročanje v Luxembourgu, je dne 17. junija 2005 vložil tožbo proti Komisiji Evropskih skupnosti na Sodišču prve stopnje Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo o sestavi njenega kariernega ocenjevalnega poročila za obdobje od 1. januarja 2003 do 31. decembra 2003.
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   V utemeljitev svoje tožbe tožeča stranka najprej poudarja kršitev pooblastila za odločanje po prostem preudarku na podlagi dejstva, da mu ocena „Odlično“ ali „Zelo dobro“ naj ne bi bila dodeljena za njegovo storilnost, čeprav je dosegel in celo presegel svoje cilje, kljub posebnim težavam, s katerimi se je srečeval na delovnem mestu.
   Tožeča stranka tudi navaja domnevno neskladje med, po eni strani, komentarji izpodbijanega poročila, ki naj bi prikazalo izboljšanje, ker naj bi presegel svoje cilje in, po drugi strani, ocene, ki so mu bile dodeljene in ki naj bi bile pod povprečjem.
   Končno tožeča stranka navaja, da izpodbijana odločba ni imela ustrezne obrazložitve.